חשד: גבר רצח את אשתו וניסה להתאבד בדרום תל אביב - משפט ופלילים - הארץ
חשד: גבר רצח את אשתו וניסה להתאבד בדרום תל אביב
על פי החשד, גבר אריתראי בן 30 דקר למוות את אשתו, גם היא אזרחית אריתריאה, בדירתם ברחוב שתולים בעיר. הוא פונה לבית החולים במצב אנוש
30.07.2013 09:27 עודכן ב: 09:40
אזרח אריתריאה בן 30 חשוד כי דקר הבוקר (שלישי) למוות את אשתו, גם היא אזרחית אריתריאה בשנות ה-20 לחייה, בדירתם בדרום תל אביב. לאחר מכן ניסה הגבר להתאבד.
כוחות הצלה הגיעו לזירת האירוע בעקבות דיווח על צעקות שנשמעו מדירת בני הזוג ברחוב שתולים בשכונת התקווה בעיר, ומצאו את שניהם במצב אנוש. פרמדיקים של מד"א קבעו את מותה של האשה, והעבירו את הגבר לבית החולים איכילוב במצב אנוש.
לפני כשנה הודה נתין אריתריאה ברצח אשתו בת ה-18 בדירתם ברחוב מסילת ישרים בשכונת שפירא בתל אביב. החשוד, שנעצר בתום מרדף משטרתי, דקר את הצעירה מספר רב של פעמים, לטענתו מכיוון שעזבה את אריתריאה ובאה לישראל ללא רשותו.
שוטרים בכניסה למוסך בו התגוררו בני הזוג בדרום תל אביב, הבוקרתומר אפלבאום
התחנה המרכזית בת"א: עוני, הזרקת סמים לאור יום וסחר בנשים 01.01.2013